
     О Б Щ И Н С К И   С Ъ В Е Т  -  П А З А Р Д Ж И К
Р Е Ш Е Н И Е

№191
от 27 юли 2023 година, взето с Протокол №8
ОТНОСНО: Определяне на части от имоти – публична общинска собственост, находящи се в селата Мало Конаре и Братаница, община Пазарджик за отдаване под наем, с предназначение – лекарски кабинети.

Във връзка с увеличаване собствените приходи на Общината, което е свързано с изпълнението на общинския бюджет, както и за подобряване на здравното обслужване на населението, Общински съвет – Пазарджик, след като обсъди предложението на Кмета на Общината Тодор Попов и на основание чл. 21, ал. 1, т. 8 във връзка с ал. 2 от ЗМСМА, чл. 14, ал. 7 във връзка с ал. 2 от ЗОС, чл. 16, ал.1, ал. 2, ал. 3 и ал. 4 от Наредба за общинската собственост,

Р Е Ш И:

І. Определя за отдаване под наем части от имоти – публична общинска собственост, както следва: 

1. Части от имот – публична общинска собственост,  представляващи помещения с отделен вход с обща площ 51.00 кв.м. /петдесет и един квадратни метра/, а именно: едно помещение с площ 12,00 кв.м., второ помещение с площ  12,00 кв.м., коридор с площ 14,00 кв.м. и четири броя сервизни помещения с коридор към тях с обща площ 13.00 кв.м., находящи се на първия етаж в двуетажна масивна сграда – здравна служба, с идентификатор 46749.503.1648.1 по кадастралната карта и кадастралните регистри на с. Мало Конаре, община Пазарджик, област Пазарджик, одобрени със Заповед РД-18-277/27.10.2020 г. на изпълнителен директор на АГКК, последно изменение на кадастралната карта и кадастралните регистри, засягащо сградата: няма данни за изменение, адрес на сградата: с. Мало Конаре, ул. „Седма”, сградата е разположена в поземлени имоти с идентификатори 46749.503.1648, 46749.503.1671 и принадлежи към поземлен имот с идентификатор 46749.503.1648,  застроена площ 285 кв.м., брой етажи: 2, брой самостоятелни обекти в сградата: няма данни, предназначение: сграда за търговия, стар идентификатор: няма, номер по предходен план: няма, актуван с Акт за публична общинска собственост № 19/25.05.2000 г., с предназначение – лекарски кабинет, при начална месечна наемна цена без ДДС –  92,00 лв. /деветдесет и два лева/ и срок за отдаване под наем – 5 /пет/ години.
2. Части от имот – публична общинска собственост,  представляващи помещения с обща площ 29.70 кв.м. /двадесет и девет цяло и седемдесет стотни квадратни метра/, а именно: едно помещение /лекарски кабинет/ с площ 10,20 кв.м., второ помещение /манипулационна/ с площ 11,90 кв.м. и ½ ид.ч. от чакалня с площ 15,20 кв.м., находящи се на първия етаж в двуетажна масивна сграда с идентификатор 06149.501.183.3 по кадастралната карта и кадастралните регистри на с. Братаница, община Пазарджик, област Пазарджик, одобрени със Заповед РД-18-199/29.05.2020 г. на изпълнителен директор на АГКК, последно изменение на кадастралната карта и кадастралните регистри, засягащо сградата: няма данни за изменение, адрес на сградата: с. Братаница, ул. „Първа”, сградата е разположена в поземлен имот с идентификатор 06149.501.183, застроена площ 243 кв.м., брой етажи: 2, брой самостоятелни обекти в сградата: няма данни, предназначение: административна, делова сграда, стар идентификатор: няма, номер по предходен план: няма, актуван с Акт за публична общинска собственост № 3/11.05.2000 г., с предназначение – за лекарски кабинет, при начална месечна наемна цена без ДДС –  60,00 лв. /шестдесет лева/ и срок за отдаване под наем – 5 /пет/ години.

ІІ. Имотите, описани в т. І, да се отдадат под наем след провеждане на публичен търг с тайно наддаване за отдаване под наем по реда на Наредба за общинската собственост.
ІІІ. Възлага на Кмета на Общината да проведе публичен търг с тайно наддаване за отдаване под наем и въз основа на резултатите от него да издаде заповеди за определяне на спечелилите кандидати и сключи със същите договори за отдаване под наем на имотите.

	Общ брой на общинските съветници
	Общо гласували
	За
	Против
	Въздържали се

	41
	33
	33
	0
	0


ХАРИ ХАРАЛАМПИЕВ

Председател на Общински съвет – Пазарджик
2

